Publication: Magyar Közlöny
Issue: MK-1999-45 (Year: 1999, Number: 45)
Era: 1990-2004
Section: — Az 1997. év során elfogadott törvények hatálybalépését követően bebizonyosodott, hogy a Református Egyház működésének anyagi feltételeit illetően — más egyházakhoz és saját korábbi helyzetéhez képest is — összességében hátrányosabb helyzetbe került, és ennek fennmaradása a lelkiismereti és vallásszabadságról, valamint az egyházakról szóló 1990. évi IV. törvény 15. §-ának (3) bekezdésébe ütköző különbségtételhez vezetne a Református
Paragraph Index: 175

— Az 1997. év során elfogadott törvények hatálybalépését követően bebizonyosodott, hogy a Református Egyház működésének anyagi feltételeit illetően — más egyházakhoz és saját korábbi helyzetéhez képest is — összességében hátrányosabb helyzetbe került, és ennek fennmaradása a lelkiismereti és vallásszabadságról, valamint az egyházakról szóló 1990. évi IV. törvény 15. §-ának (3) bekezdésébe ütköző különbségtételhez vezetne a Református Egyház hátrányára. Ez a hátrányos helyzet alapvetően abból fakad, hogy az Etv. módosítása folytán járadékalappá alakítható ingatlanvagyon értéke a Református Egyház esetében igen alacsony, elsősorban azért, mert volt ingatlanainak kiemelkedően nagy részét igényelte természetben vissza az egész társadalom érdekeit szolgáló közszolgálati feladatokhoz, és az alacsony összegű járadék jogosultjai is csak a valamikori ingatlantulajdonos — önálló jogi személyiségű — egyházközségek lehetnek. — A Kormány és a Református Egyház az egyházak hitéleti és közcélú tevékenységének anyagi feltételeiről 1999/45. szám

Source: https://magyarkozlony.hu/hivatalos-lapok/eb889ef1b567bd039aff5423c985a6f1959dfa29/dokumentumok/6c3f4a4fa13b7bf29a8f217876d94801086bae5f/letoltes